钦定古今图书集成/明伦汇编/氏族典/第263卷 > 王稷
## 钦定古今图书集成/明伦汇编/氏族典/第263卷 > 王稷

按《唐书王锷传》：“锷子稷，历鸿胪少卿。锷在藩，稷常留
京师，视势高下轻重以纳赀焉。尝请籍坊以广第舍，
作复垣洞穴，实金钱其中。锷卒，长庆二年，用为德州
刺史，悉金宝媵侍以行。节度使李全略利其货，因军
乱杀稷，纳其女为媵。开成中，沧州节度使刘约奏稷
子叔泰生五岁，值全略乱，为郡人匿养，得不死。文宗”
悯焉，诏授九品官，使奉锷祀。